《题潭然公旧址》
宋代·李肖龙

昔闻释流号自然，栖遁龙潭山之颠。
为怜旱魃赤兹土，积薪自焚上告天。
感得天公沛霖雨，至仁一念周万宇。
人心如此苟不传，天下谁复为伊吕。
我欲築室祠其下，以愧知己忘物者。
勒吾之言石之中，欲雨歌此呼卧龙。

作者简介：（1235—1292）广州增城人，字叔膺。度宗咸淳七年进士。摄长乐县事，立团堡法，禁巫邪，兴学校，课农桑，四境安之。后为增江提学，劝说富民郑聪老让宅为学宫，又捐资立乡贤祠。